ஈழத்து அறிஞரான சுவாமி ஞானப்பிரகாசரது ஆதித்தமிழ் குறித்தும் தமிழர் குறித்துமான ஆய்வுக்கட்டுரை “பண்டைத் தமிழர்” என மகுடமிட்டு ஒரு தொகுப்பு நூலாக்கியவர்; முனைவர், ஜெ. அரங்கராஜ். இவரும் ஈழத்தவர். அண்ணாமலைப் பல்கலைக்கழகப்பட்டதாரி. தஞ்சாவூர்ப் பல்கலைக்கழகத்தில் முனைவர் பட்டம் பெற்றவர். முது முனைவர் ஆய்வையும் நிறைவு செய்தவர். தமிழ்ப்பாடநூல்கள் தொடர்பாக ஆய்வுகளை மேற்கொண்டவர். இத்தகையதோர் ஆய்வுப் பின்புலம் கொண்ட இளவல் அரங்கராஜ் இந்நூலைத் தொகுப்பதற்கு முனைந்தமைக்கு முக்கிய காரணம் தமது முன்னோர்களின் தமிழாய்வு பற்றிய தேடலே. பதிப்புரையிலே அவரது தேடல் வெளிப்பட்டுள்ளது.